**הדרכת סטודנטים/יות לעבודה סוציאלית באוניברסיטת תל אביב:**

**מידע למועמדים/ות**

1. **דרישות מוקדמות להגשת מועמדות להדרכה:**
* תואר אקדמי בעבודה סוציאלית וכשירות על פי חוק העובדים הסוציאליים.
* ניסיון של 5 שנים ומעלה במקצוע.
* וותק של לפחות שנה בארגון בו תתבצע ההכשרה המעשית.
* מחויבות להמשך עבודה בארגון בו תתבצע ההכשרה המעשית במהלך שנת הלימודים.
* אישור המועמד/ת מותנה במעבר בהצלחה של ראיון, קבלת שתי המלצות ובמילוי כל הטפסים הרלוונטיים.
1. **קורס הדרכה:**

קבלה להדרכה מותנית בהצגת תעודת קורס הדרכה ממוסד אקדמאי, או הצטרפות לקורס הדרכה באוניברסיטת תל אביב.

קורס ההדרכה למדריכות חדשות, בן 56 שעות אקדמיות, מתקיים לאורך שנת הלימודים האקדמאית. הקורס נלמד במתכונת קבוצתית המאפשרת למידה אישית, דיונים והתייעצויות ומתקיים במקביל להדרכה של סטודנטים/ות לעבודה סוציאלית (לא ניתן להשתלב בקורס מבלי להדריך בפועל). סיום הקורס וקבלת תעודה מותנה בהגשת עבודה. הקורס מוכר לגמול השתלמות.

הקורסים יתקיימו אחת לשבועיים באופן פרונטלי בביה"ס בין החודשים נובמבר-יוני. בנוסף, ייפתח בחודש פברואר קורס למדריכות שישובצו להדרכת סטודנטים שנה א'.

מועדי הקורסים המדוייקים לשנת תשפ"ו יפורסמו בהמשך.

1. **שכר:**

השכר עבור ההדרכה מחושב על פי מדדים שונים, לרבות סטטוס קורס הדרכה, מספר הסטודנטים המודרכים, שנת ההדרכה וותק בהדרכה. פרטים אודות שכר ניתן לקבל אצל רכזת ההכשרה המעשית, פזית במייל: pazit@tauex.tau.ac.il

1. **ימי הכשרה**

שנים ב' ותוכנית ההשלמות שנה א'- ימי ההכשרה הם בימים שני וחמישי.

שנים ג' ותוכנית ההשלמות שנה ב'- ימי ההכשרה הם בימים ראשון ושלישי.

שנה א'- ימי ההכשרה בימי שלישי החל מסמסטר ב'.

1. **דרישות ההכשרה וציפיות מהמדריך:**

ניתן לצפות בפירוט הדרישות מהסטודנטים/ות ומהמדריכים/ות **בספר השדה.**

1. **תהליך הקבלה להדרכה:**

ניתן להגיש מועמדות להדרכה באחד משני מסלולים:

1. **מסלול ארגוני:** באמצעות טופס הפניית מועמדים שימולא על ידי מנהל/ת הארגון שבו תתבצע קליטת הסטודנטים להכשרה המעשית. במידה ולא קיבלתם מאיתנו ניתן לפנות ולקבל טפסי הפנייה עדכניים.
2. **מסלול אישי:** באמצעות הגשת מועמדות ישירה על ידי המדריכ/ה (במידה ולא מדובר בארגון שבו שמות המועמדים/ות מועברים אך ורק ישירות על ידי המנהל/ת). שימו לב, גם בהגשה ישירה יש לצרף טופס הפניה חתום על ידי מנהל/ת הארגון, המהווה אישור להדרכה ולקליטת סטודנטים/ות. למען הסר ספק, זהו אינו טופס המלצה אישית אודות המדריכ/ה, שיוגש בנפרד כמפורט בהמשך.

**הליך המיון להדרכת סטודנטים לשנת תשפ"ו יחל בקרוב! מוזמנים לפנות אלינו לפרטים:**

במייל: Hachshara@tauex.tau.ac.il | באמצעות מענה בצ'אט וואסטאפ:  <https://wa.me/97236406376>

1. **ראיונות:**

לאחר השלמת הטפסים, ובמידה ונמצאה התאמה לתפקיד, תתקבל הזמנה ל**ראיון קבוצתי.** ראיונות הקבלה נערכים בחודשים מאי- אוגוסט, **באוניברסיטה**.

עד למועד הריאיון יש להגיש את הטפסים הבאים-

1. **שאלון מועמד/ת להדרכה**.
2. **שני טפסי המלצה על מועמד/ת להדרכה**- נא להעביר את השאלון לשני ממליצים (אחד מהם מנהל או מדריך בשרות). הממליצים מתבקשים להחזיר את השאלון אלינו ישירות.
3. **טופס הפניה חתום על ידי המנהל/ת** (במידה ולא הועבר אלינו ישירות על ידי הארגון).
4. **טופס מסגרת** עם פרטים טכניים ומקצועיים אודות הארגון שלכם.
5. **אישור להדרכה ושיבוץ להדרכה בפועל:**

לאחר סיכום הראיונות, אנו נשלח לכם אישור עקרוני האם התקבלתם למאגר המדריכים/ות של אוניברסיטת תל אביב. שיבוץ להדרכה בפועל, נעשה על פי צרכי המערכת הספציפיים בכל שנה והודעה אודותיו מתקבלת לרוב במהלך הקיץ.



היחידה להכשרה מעשית תשמח לעמוד לשירותכן גם באמצעות מענה בצ'אט:  <https://wa.me/97236406376> או באמצעות הברקוד:

**בהצלחה!**